《辇下赠屯田何员外》
唐代·徐夤

封章频得帝咨嗟，报国唯将直破邪。身到西山书几达，

官登南省鬓初华。厨非寒食还无火，菊待重阳拟泛茶。

内翰好才兼好古，秋来应数到君家。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。